ועדת הכספים, כנסת 17, פרוטוקול מספר 193, 2006-11-21 13:00

יעקב ליצמן: אני פותח את ישיבת ועדת הכספים בנושא הארכת ערבות מדינה להלוואות לעסקים קטנים בצפון ולעסקים בבעלות חיילי מילואים ששירתו במילואים בתקופת הלחימה בלבנון.

אילנית ורנר: אנחנו מבקשים להאריך את הצו עד ה-15 בדצמבר וזאת בעקבות בקשה של שר האוצר.

ראובן ריבלין: זה ברור.

יעקב ליצמן: כמה הודעות יצאו?

אילנית ורנר: 1,370 עסקים קיבלו.

יעקב ליצמן: כמה ביקשו?

אילנית ורנר: אין לי כאן את הנתונים האלה.

בועז רדי: שלחנו ליותר מחצי.

בועז רדי: אין לנו את מספר המבקשים.

בועז רדי: הרבה אנשים באים ומבקשים אינפורמציה, מבקשים את ההצעות ואומרים שיחשבו עליהן.

יעקב ליצמן: מה הריבית שמשלמים?

בועז רדי: עד אחוז וחצי.

אילנית ורנר: הרוב משלמים אחוז וחצי.

בועז רדי: מי שפונה בפועל, אחרי שהוא שואל את השאלות, ומגיש את הבקשה – מספר הפניות הוא מאוד נמוך.

יעקב ליצמן: האם ההלוואות טובות?

בועז רדי: אני הבנק, אני לא יכול לענות על זה.

ראובן ריבלין: אם ההלוואה לא הייתה טובה, הם לא היו מבקשים אותה.

ראובן ריבלין: חלק מהם לוקח, משום שהוא יודע שהוא לא יחזיר.

יעקב ליצמן: סטס, אתה יושב-ראש ועדת משנה לעסקים קטנים, האם אתה יודע אם ההלוואות טובות או לא טובות?

סטס מיסז'ניקוב: כמה לקחו את ההלוואות?

אילנית ורנר: 1,370 מתוך שבעים אלף פניות.

דוד אביטל: ההלוואות האלה הצטרפו באיחור.

דוד אביטל: מרבית בעלי העסקים קיבלו הלוואות בזמן האירוע.

דוד אביטל: מאתנו קיבלו כ-11 אלף הלוואות בזמן האירועים, שני אחוזים מתוך אלה קיבלו בערבות מדינה.

יעקב ליצמן: אנחנו ללא ספק נאשר את זה.

סטס מיסז'ניקוב: אני זוכר שהייתה כבר ישיבה כזאת.

סטס מיסז'ניקוב: דובר על מספר של אלפיים שקיבלו את זה.

יעקב ליצמן: לא.

בועז רדי: הבנקים – ואני מדבר בשם בנק הפועלים, אבל כל הבנקים עשו את זה – מעבר להלוואה הזאת, נתנו הלוואה יותר טובה ממה שהציעה המדינה.

אילנית ורנר: המדינה נתנה לבנקים עד אחוז וחצי, אבל הבנק יכול היה לתת פחות.

אילנית ורנר: זה אומר שאם יש עסקים שהבנקים לא רצו לתת להם, יקבלו בערבות מדינה.

יעקב ליצמן: מי בעד הארכת ערבות מדינה להלוואות לעסקים קטנים בצפון ולעסקים בבעלות חיילי מילואים ששירתו במילואים בתקופת הלחימה בלבנון?

יעקב ליצמן: בהתאם לסעיף 2 לחוק ערבויות מדינה, התש"ך-1958 עד ה-15 בדצמבר 2006?

יעקב ליצמן: אושר פה אחד

יעקב ליצמן: תודה רבה.

יעקב ליצמן: הישיבה נעולה.